Ms. Marvel (minisarja)
Jaksot

| № | Nimi | Ohjaus | Käsikirjoitus | Julkaisu |
| --- | --- | --- | --- | --- |
| 1 | Sukupolvi Miksi (engl. Generation Why) | Adil ja Bilall | Bisha K. Ali | 2022-6-88. kesäkuuta 2022 |
Kamala Khan on 16-vuotias Jersey Cityssä asuva amerikanpakistanilainen, joka käy Coles Academicin lukiota, ja ihailee supersankareita, erityisesti Kapteeni Ihmettä. Mutta hän elää niin usein haavemaailmassaan, että reputtaa ajokokeensa, eikä ole edes päätänyt mihin yliopistoihin hakea. Kamala haluaisi mennä New Jerseyn supersankaritapahtuma KostajaConiin, mutta ei haluaisi noudattaa vanhempiensa, Yusufin ja Muneeban, tiukkoja ehtoja tai olla käyttämättä Kapteeni Ihme -cosplay-pukuaan. Hän menee illalla tapahtumaan salaa, ja Brunon asentamien valvontakameroiden avulla uskottelee vanhemmilleen olevansa huoneessaan. Hän lisää pukuunsa Brunon kehittämien rekvisiittojen lisäksi myös isoäitinsä, Sana Alin, lähettämän vanhan rannerenkaan. Mutta hänen osallistuessa cosplay-kilpailuun, rannerenkaassa olevat kosmiset voimat aktivoituvat ja luovat kiinteästä valosta koostuvia rakenteita, aiheuttaen kaaosta, mutta pelastaen luokkatoverinsa Zoe Zimmerin hengen. Kun Kamala palaa kotiin, Muneeba oli huomannut hänen huijauksensa ja moittii häntä käytöksestään.  Lopputekstien välissä näytetyssä kohtauksessa Yhdysvaltain vahingonhallintaosaston (DODC) agentit P. Cleary ja Sadie Deever näkevät netissä videon KostajaConin tapahtumista ja lähtevät pidättämään tätä uutta superihmistä. 
| 2 | Murskattu (engl. Crushed) | Meera Menon | Kate Gritmon | 2022-6-1515. kesäkuuta 2022 |
Tutkiessaan Kamalan voimia, Bruno huomaa niiden tulevan Kamalasta itsestään, ja että rannerengas oli vain aktivoinut ne. Kamala yrittää myös suostutella toista parasta ystäväänsä, Nakia Bahadiria, pyrkimään Jersey Cityn moskeijan johtokuntaan, jotta naisetkin saisivat äänensä kuuluviin. Illalla Zoe pitää bileet, joihin tulee myös koulun uusi poika, Kamran. Kamraniin ihastunut Kamala lähentyy bileissä tämän kanssa, ja Kamran tarjoutuu jopa antamaan Kamalalle ajotunteja. He uskottelevat Kamalan isoveljelle Aamirille ja tämän morsiamelle, Tyesha Hillmanille, Kamranin olevan vain kaukainen serkku. Cleary ja Deever kuulustelevat Zoe’ta ja alkavat tutkia New Jerseyn eteläaasialaisia yhteisöjä. Id al-Fitrin aikana Kamala yrittää kysyä sukulaisiltaan isoisoäidistään Aishasta, jolle rannerengas kuului, mutta nämä eivät kertoneet muuta kuin, että pitivät Aishaa suvun häpeäpilkkuna. Illalla, pelastettuaan Hameedin, tornista putoamaisillaan olevan pojan, Kamala saa peräänsä Deeverin ja DODC:n agentit, mutta Kamran auttaa hänet pakoon ja esittelee äidilleen Najmalle, josta Kamala oli aiemmin nähnyt näkyjä. 
| 3 | Kohtalon määräämä (engl. Destined) | Meera Menon | Tarina: Freddy Syborn Käsikirjoitus: Freddy Syborn, A. C. Bradley ja Matthew Chauncey | 2022-6-2222. kesäkuuta 2022 |
Najma ja hänen toverinsa Fariha, Saleem ja Aadam kuuluvat Aishan tavoin clandestineihin, jotka oli karkotettu sata vuotta sitten Noor-ulottuvuudesta Maahan, missä heitä luultiin jinneiksi. He pyytävät Kamalaa auttamaan heitä rannerenkaan avulla palaamaan kotiin. DODC alkavat tutkia Jersey Cityn muslimiyhteisöjä, mistä Muneeba sekä moskeijan johtokuntaan päässyt Nakia syyttävät ”superihmisestä”. Brunon mukaan ulottuvuuksienvälisen portaalin avaaminen saattaisi vaarantaa ihmishenkiä, ja paljastaa Kamalalle myös päässeensä opiskelijaksi Caltechiin. Najma on kärsimätön odottamaan ja aikoo pakottaa Kamalan väkisin toimimaan. Kamran saapuu Aamirin ja Tyeshan häihin varoittamaan Kamalaa juuri, kun clandestinet hyökkäävät. Kamalan taistellessa Brunon ja Kamranin avulla hyökkääjiä vastaan, Najma yrittää väkisin aktivoida rannerenkaan, luoden näyn höyryveturijunasta. FBI:n ja DODC:n tullessa pidättämään clandestinet ja Kamranin, Nakia saa tietää Kamalan noor-voimista. Sana soittaa tyttärentyttärelleen ja kertoo nähneensä näyn samasta junasta, vaatien Kamalaa tulemaan välittömästi luokseen Karachiin. 
| 4 | Joku näkee punaista (engl. Seeing Red) | Sharmeen Obaid-Chinoy | Tarina: Sabir Pirzada Käsikirjoitus: Sabir Pirzada, A. C. Bradley ja Matthew Chauncey | 2022-6-2929. kesäkuuta 2022 |
Kamalan ja Muneeban saavuttua Karachiin ja tapaavat Sanan, joka kertoo rannerenkaan yrittävän näkyjen avulla kertoa jotain junasta, jolla Sana oli paennut isänsä kanssa Intian jaon yönä vastaperustettavaan Pakistaniin. Seuraavana päivänä Kamala tutkii rautatieasemaa, missä hän tapaa Punaisiksi Tikareiksi kutsuttuihin omankädenoikeuden edustajiin kuuluvan Kareemin, joka aluksi luuli Kamalaa yhdeksi clandestineistä. Kareem vie hänet tapaamaan johtajaansa Waleedia, joka kertoo clandestineiden aikovan murtaa ”Noorin verhon”, joka erotti Noor-ulouttuvuuden ja Maan toisistaan, ja yhdistää Maan osaksi Noor-ulottuvuutta. Clandestinet karkaavat DODC:n huippuvartioidusta vankilasta, mutta hylkäävät Kamranin rangaistuksena Kamalan auttamisesta. Kamala harjoittelee Punaisten Tikarien avulla noor-voimien käyttöä, kunnes Karachiin saapuneet clandestinet hyökkäävät. Waleed ja Kareem tappavat Saleemin ja Aadamin, mutta Najma tappaa Waleedin. Lisäksi Najman heittämä tikari osuu Kamalan rannerenkaaseen, joka lähettää Kamalan menneisyyteen, Intian jaon aikaan. 
| 5 | Yhä uudelleen (engl. Time and Again) | Sharmeen Obaid-Chinoy | Fatimah Asghar | 2022-7-66. heinäkuuta 2022 |
Vuonna 1942 Aisha oli brittiläissotilaita paettuaan tavannut muslimiaktivistin nimeltä Hasan. Hasan ja Aisha olivat rakastuneet ja saaneet tyttären, Sanan. Viisi vuotta myöhemmin, Najman löytäessä heidät ja vaatiessa rannerengasta takaisin, Aisha suostuttellee perheensä pakenemaan Pakistaniin. Rautatieasemalla Aisha jättää rannerenkaan Sanalle, minkä jälkeen Najma löytää Aishan ja tappaa hänet. Kamala huomaa voivansa kommunikoida Sanan kanssa ja opastaa hänet takaisin Hasanin luokse. Kun Kamala palaa takaisin nykyhetkeen, Noorin verhoon oli jo ilmestynyt repeämä ja Fariha kuolee koskettaessaan sitä. Kamalan kertoo Najmalle Aishan jättäneen muut clandestinet vain saadakseen olla perustamansa perheen kanssa, ja että Kamran olisi myös halunnut äitinsä valitsevan normaalin perhe-elämän. Najma uhraa itsensä sulkeakseen repeämän, mutta antaa samalla Yhdysvalloissa olevalle Kamranille omat noor-voimat. Muneeba saa tietää Kamalan voimista ja tekee sovinnon tyttärensä ja äitinsä kanssa. Jersey Cityssä Kamran saa Brunolta turvapaikan, mutta sitten DODC:n droonit hyökkäävät heidän kimppuunsa. 
| 6 | (engl. No Normal) | Adil ja Bilall | Tarina: Will Dunn Käsikirjoitus: Will Dunn, A. C. Bradley ja Matthew Chauncey | 2022-7-1313. heinäkuuta 2022 |
Kamala ja Muneeba palaavat Jersey Cityyn ja kertovat muulle perheelle totuuden Kamalan voimista. Nakia kertoo Brunosta ja Kamranista Kamalalle, joka lähtee äitinsä ompelemassa asussa etsimään heitä. Illalla he piiloutuvat Nakian ja Zoen kanssa Colesiin, minne Aamir tulee myös auttamaan heitä. Cleary pelkää DODC:n maineen kärsivän ja käskee Deeveriä vetäytymään, mutta Deever vain käskeekin agenttien tunkeutua lukioon väkisin. Zoe pyytää muiden kaupunkilaisten apua Tiktokin kautta ennen kuin agentit pidättävät hänet, Brunon, Nakian ja Aamirin. Kun Kamala kertoo Kamranille Najman kuolemasta, raivostunut Kamran hyökkää agettien kimppuun, mutta menettää voimiensa hallinnaan. Kamala vapauttaa ystävänsä, puolustaa Kamrania agenteilta ja saa tämän rauhoittumaan. Kamalan vietyä Kamran satamaan, mistä tämä pakenee Karachiin Kareemin luokse, Deever vetäytyy, ja Cleary määrää hänet hyllytettäväksi. Jersey Cityn asukkaat hyväksyvät uuden supersankarin, ja Kamala ottaa Yusufin ehdotuksesta supersankarinimekseen ”Neiti Ihme”. Viikkoa myöhemmin, Bruno kertoo saaneensa selville Kamalan olevan noor-voimiensa lisäksi erilainen kuin muu perheensä eräänlaisen geneettisen mutaation vuoksi. Lopputekstien välissä näytetyssä kohtauksessa Kamalan rannerengas yhtäkkiä aktivoituu, teleportaten hänet pois makuuhuoneestaan ja tuoden Carol Danversin hänen tilalleen.